Húrin

Húrin Thalion er en fiktiv person fra J.R.R. Tolkiens fortellinger om Midgard under dens første tideverv. Húrin var en av menneskeslektens store helter under første tideverv, og ble regnet som menneskenes største kriger i hele Midgard. Han var den eldste sønnen til Galdor den Høye av Hadors hus og Hareth av Haleths hus. Den  yngre broren hans var Huor, Tuors far. Húrin var far til Túrin Turambar og Níniel Niënor.

Húrin kjempet i Nírnaeth Arnoediad, De talløse tårers slag, hvor han sammen med Huor gjorde motstand mot orkene lenge nok til at Turgon, konge av Gondolin kunne komme seg unna. Han ble deretter tatt til fange i Angband. Åtte og tjue år senere ble han sluppet fri. Men etter at han hadde sett hvordan det hadde gått med familien sin, kastet han seg i havet. 

Mennesker i Tolkiens verden